Številka: 041-1/2018

Datum: 03.09.2018

**POLITIČNIM STRANKAM,**

**DRUGIM ORGANIZACIJAM OBČANOV IN**

**OBČANOM OBČINE ŠKOFJA LOKA**

**JAVNI POZIV**

**K PREDLOŽITVI PREDLOGOV ZA IMENOVANJE ČLANOV VOLILNIH ODBOROV**

**NA REDNIH LOKALNIH VOLITVAH DNE 18. NOVEMBRA 2018**

Občinska volilna komisije Občine Škofja Loka (v nadaljevanju: OVK) poziva politične stranke, druge organizacije občanov v občini ter občane, da posredujete predloge za imenovanje predsednika in članov volilnih odborov ter njihovih namestnikov, za izvedbo rednih lokalnih volitev, ki bodo dne 18. novembra 2018. Predlogi kvalificiranih predlagateljev za imenovanje članov volilnih odborov so pravočasni, če jih je OVK prejela **do vključno 13. 09. 2018.**

Volilni odbor sestavljajo predsednik in parno število članov ter njihovi namestniki. Predsednik in člani volilnega odbora ter njihovi namestniki se imenujejo izmed občanov, ki imajo stalno prebivališče v občini. Člani volilnega odbora so lahko le osebe, ki imajo volilno pravico.

Nihče ne more biti član več kot enega volilnega organa. Član volilnega odbora ne more hkrati kandidirati na volitvah, prav tako ne morejo biti člani volilnih odborov predstavniki oziroma zaupniki kandidatov. Predsednik, član volilnega odbora in njun namestnik ne more biti zakonec, oče, mati, otrok, sestra ali brat, posvojitelj ali posvojenec kandidata v volilni enoti, v kateri je ta volilni odbor imenovan, niti ne more živeti s kandidatom v zunajzakonski skupnosti ali registrirani istospolni partnerski skupnosti. Oseba, imenovana v volilni odbor, je dolžna obvestiti pristojno občinsko volilno komisijo v treh dneh po javni objavi kandidatur oziroma list kandidatov o svojem sorodstvenem ali drugem razmerju s kandidatom.

**Predlogu za imenovanje morajo biti poleg osebnih podatkov predlaganega člana (ime in priimek, naslov stalnega prebivališča, EMŠO, davčna številka in transakcijski račun) predložena še pisna izjava predlaganih, da soglašajo z imenovanjem v volilni odbor ter izjava, da bodo najpozneje v treh (3) dneh po javni objavi kandidatur obvestili volilno komisijo o sorodstvenem ali drugem razmerju s kandidatom, o katerem se glasuje na volišču, za katerega so imenovani v volilni odbor.**

Posameznik, ki v določenem roku ne obvesti pristojne občinske volilne komisije o sorodstvenem ali drugem razmerju s kandidatom ali če poda lažno izjavo o tem, da s kandidatom ni v sorodstvenem ali drugem razmerju, se kaznuje za prekršek, z globo 600,00 EUR.

Predloge za imenovanje predsednikov in članov volilnih odborov ter njihovih namestnikov, skupaj z obveznima prilogama, posredujte po pošti ali osebno prinesete na naslov: Občina Škofja Loka, Mestni trg 15, Škofja Loka ali po e-pošti: obcina@skofjaloka.si ali po faksu: 04/ 51 12 301.

Zahvaljujemo se Vam za sodelovanje!

 Občinska volilna komisija

 Občine Škofja Loka

**PRILOGA:**

* instruktivni obrazec – PREDLOG ZA ČLANA VOLILNEGA ODBORA
* instruktivni obrazec – SOGLASJE IN IZJAVA ČLANA VOLILNEGA ODBORA